Συσχέτιση ανθρωπομετρικών χαρακτηριστικών με δείκτες αναπνευστικής λειτουργίας σε παιδιά με κυστική ίνωση ως προς τον υγιή πληθυσμό
Creators: name: Γκαμπέτα, Αναστασία Γεωργίου
Publisher: name: Aristotle University of Thessaloniki
Year: 2023
Subjects: Κυστική ίνωση
Παιδιά
Διατροφή
Δύναμη χειρολαβής
Αξιολόγηση
Cystic fibrosis
Children
Nutrition
Grip strength
Assessment

description: Η κυστική ίνωση (ΚΙ) είναι μια πολυσυστηματική, κληρονομική νόσος με αυξημένο κίνδυνο για δυσθρεψία. Η υποθρεψία και η μείωση της μυϊκής μάζας έχει αρνητική επίδραση στην αναπνευστική λειτουργία των παιδιών με ΚΙ. Η διατροφική αξιολόγηση των παιδιών αυτών περιλαμβάνει μετρήσεις βάρους, ύψους, ΔΜΣ. Η δύναμη χειρολαβής (HGS) αποτελεί αξιόπιστο δείκτη μυϊκής μάζας, ωστόσο δεν συμπεριλαμβάνεται στον έλεγχο ρουτίνας. Σκοπός της παρούσας διπλωματικής ήταν η σύγκριση ανθρωπομετρικών χαρακτηριστικών των παιδιών με ΚΙ ως προς τον υγιή πληθυσμό και η πιθανή συσχέτιση των ανθρωπομετρικών χαρακτηριστικών με τους δείκτες αναπνευστικής λειτουργίας των παιδιών με ΚΙ (FVC, FEV1, FEF50, LCI). Πρόοκειται για προοπτική μελέτη καταγραφής ανθρωπομετρικών χαρακτηριστικών (βάρος, ύψος, ΔΜΣ, HGS) σε 49 παιδιά με ΚΙ (25 άρρενα-24 θήλεα, μέση ηλικία 12 έτη) και 53 υγιή παιδιά (29 άρρενα-24 θήλεα, μέση ηλικία 6.5 έτη). Έγινε καταγραφή δεικτών αναπνευστικής λειτουργίας στα παιδιά με ΚΙ και σύγκριση με στατιστικές δοκιμασίες των μετρούμενων παραμέτρων. Σύμφωνα με τα αποτελέσματα, στην ομάδα των παιδιών με ΚΙ, οι μέσες τιμές του BMI (z-score) ήταν παρόμοιες με της ομάδας ελέγχου, ενώ της HGS σημαντικά υψηλότερες στην ομάδα με ΚΙ. Το βάρος (z-score) συσχετίστηκε στατιστικά σημαντικά με τους δείκτες αναπνευστικής λειτουργίας ppFV και ppFEV1. Επιπλέον, ο ΔΜΣ (z-score) συσχετίστηκε στατιστικά σημαντικά με τους δείκτες αναπνευστικής λειτουργίας ppFVC και ppFEV1. Η HGS συσχετίστηκε στατιστικά σημαντικά με τους δείκτες αναπνευστικής λειτουργίας FVC και FEV στην ομάδα των παιδιών με ΚΙ. Συμπερασματικά, η HGS αποτελεί αξιόπιστο και εύκολο τρόπο αξιολόγησης της μυϊκής μάζας και ανταποκρίνεται πιο άμεσα (συγκριτικά με το βάρος και το ΔΜΣ) στις αλλαγές στη σύσταση του σώματος. Μπορεί να χρησιμοποιηθεί ως επιπλέον δείκτης διατροφικής αξιολόγησης (μαζί με το βάρος, ύψος, ΔΜΣ) σε παιδιά με ΚΙ.
description: Undernutrition and decreased muscle mass have negative effect on pulmonary function of children with CF. Nutritional assessment of those children includes measurements of weight, height, BMI. Hand grip strength (HGS) is a reliable indicator of muscle mass, however it is not routinely measured. The aim of this study was the comparison of body measurements between children with CF and healthy children and the possible relationship of body measurements with pulmonary function (FVC, FEV1, FEF50, LCI). Thiw is a prospective study of body measurements (weight, height, BMI, HGS) of 49 children with CF (25 male-24 female, median age 12 years) and 53 healthy children (29 male-24 female, median age 6.5 years). Moreover, measurement of pulmonary function of children with CF. All measured parameters were statistically compared. According to results, median BMI z-score in the CF group was comparable to the healthy group. Median HGS was significantly higher in the CF group compared with the healthy group. Weight z-score was significantly correlated with lung function, as measured by ppFV and ppFEV1. Moreover, the BMI z-score was significantly correlated with lung function, as measured by ppFVC and ppFEV1. Finally, HGS was significantly correlated with lung function, as measured by FVC and FEV1 among children with CF. We conclude that HGS is a reliable and easy to measure indicator of muscle mass and reflects better (compared to weight and BMI) the changes of body composition. HGS can be used as an additional (combined with weight, height, BMI) nutritional assessment tool.